sandhya 368 Views board directors , mindtree , nominees
L&T directors
బెంగళూరు: మైండ్‌ట్రీ యాజమాన్యంలో మార్పులు చోటు చేసుకుంటున్నాయి. కొత్తగా సంస్థ ముగ్గురు ఎల్‌అండ్‌టి నామినీలను బోర్డు డైరెక్టర్లుగా నియమించేందుకు ఆమోదం తెలిపింది. ఇందుకు సంబంధించి ఎక్ఛేంజీకి నివేదిక ఇచ్చిన సంస్థ బోర్డు మొత్తం ఐదుగురు కొత్త డైరెక్టర్ల నియామకానికి ఆమోదం తెలిపిందని వివరించింది. ఓపక్క ఓపెన్‌ ఆఫర్‌ విధానం కొనసాగుతుండగానే డైరెక్టర్ల నియామకం ప్రస్తావనకు వచ్చింది. ఎల్‌అండ్‌టి నామినీలను డైరెక్టర్లుగా చేర్చుకోవాలని నిర్ణయించింది. ఇంజినీరింగ్‌ దిగ్గజం సిఇఒ ఎండి ఎస్‌ఎన్‌ సుబ్రహ్మణ్యం, సంస్థ సిఎఫ్‌ఒ రమామూర్తి శంకర్‌రామన్‌లను డైరెక్టర్లుగా నామినేట్‌చేసింది. వీరి నియామకాలను వచ్చే సర్వసభ్యసమావేశాల్లో ఆమోదిస్తుంగనం తేలింది.
జులై 16వ తేదీ కంపెనీ పాలకవర్గ సమావేశం జరుగుతుంది. సిఇఒ, సిఎఫ్‌ఒలతోపాటు ఎల్‌అండ్‌టికి చెందిన జయంత్‌ దామోదర్‌ పాటిల్‌ పూర్తికాలపు డైరెక్టర్‌, సీనియర్‌ ఎగ్జిక్యూటివ్‌గా ఎల్‌అండ్‌టి రక్షణరంగ వ్యాపారాన్ని పర్యవేక్షిస్తున్నారు. ఇపుడు ఆయన కూడా మైండ్‌ట్రీ బోర్డులోకి వచ్చారు. మొత్తం ఎల్‌అండ్‌టి ముగ్గురు నామినీలు నాన్‌ఎగ్జిక్యూటివ్‌ డైరెక్టర్లుగా బాధ్యతలు స్వీకరిస్తారు. వీరితోపాటే ప్రసన్నరంగాచార్య, దీపా గోపాలన్‌ వాద్వాలను సైతం స్వతంత్ర డైరెక్టర్లుగా నియమించింది. రంగాచార్య న్యాయనిపుణుడిగా ఉంటే ఎల్‌అండ్‌టికి చీఫ్‌ లీగల్‌ అడ్వయిజర్‌గా వ్యవహరించారు. దీపాగోపాలన్‌వాద్వా మాజీ దౌత్యవేత్త. మొత్తం ఐదుగురు డైరెక్టర్ల నియామకాలు వచ్చే బోర్డుసమావేశంలో ప్రస్తావనకు వస్తాయి. మైండ్‌ట్రీ సహవ్యవస్థాపకులు, నాన్‌ఎగ్జిక్యూటివ్‌ డైరెక్టర్‌ సుబ్రోతో బాగ్చి పునర్నియామకం ఉండకపోవచ్చని అంచనా.
రొటేషన్‌ పద్ధతిలో 20వ ఎజిఎంలోనే ఆయన రిటైర్‌ కావాల్సి ఉంది. ఈ ప్రక్షాళనతో మైండ్‌ట్రీ బోర్డు మొత్తం 12 మంది బోర్డుసభ్యులకు పెరుగుతారు. ఇప్పటివరకూ ఎనిమిది మందిగా ఉన్న సభ్యులు 12 మందికి పెరిగారు. ఇతర ముగ్గురు వ్యవస్థాపకులు కృష్ణకుమార్‌ నటరాజన్‌, రోస్తో రావనన్‌, ఎన్‌ఎస్‌పార్థసారధిలు కూడా బోర్డు నుంచి భవిష్యత్తులో వైదొలుగుతారని అంచనా. కార్పొరేట్‌ సుపరిపాలన అధికారుల వివరాలను బట్టి కొత్త డైరెక్టర్ల నియామకాలు కొంతమేర లబ్ధిచేకూరుస్తాయని అంచనా. మైండ్‌ట్రీబోర్డు ఇకపై ఎంతమాత్రం అస్థిరంగా ఉండదన్న భావన వ్యక్తం అవుతోంది. స్పెషల్‌ డివిడెండ్‌ మాత్రమే ఎజిఎంలో చర్చకు రావచ్చని అంచనా.
తాజా బిజినెస్‌ వార్తల కోసం క్లిక్‌ చేయండి: https://www.vaartha.com/news/business/